U G O V O R broj ....................

#### *Varijanta a)* o priključenju na niskonaponsku distributivnu mrežu

####  *Varijanta b*) o povećanju priključne snage objekta priključenog na distributivnu mrežu

**I UGOVORNE STRANE**:

*Varijanta a) pravno lice*

*Naziv pravnog lica (firma)*

 1.

*Općina i adresa*

Identifikacioni broj: ......................................... PDV broj...................................

 koga zastupa .......................................... *(ime i prezime, funkcija*)...............

 (u daljem tekstu: Krajnji kupac)

*Varijanta b) (za fizička lica)*

*Ime i prezime*

 *1.*

*Općina i adresa*

Broj lične karte/pasoša: .........................................izdata/izdat dana: .........

 Identifikacioni broj kupca (EPID): .........................................

 (u daljem tekstu: Krajnji kupac)

2. Javno preduzeće Elektroprivreda Bosne i Hercegovine d.d. - Sarajevo, Podružnica "Elektrodistribucija" , .........*(naziv podružnice*)........., …. (*adresa)…,* koju zastupa ………......................, direktor *(v.d. direktora)*, kao Operator distributivnog sistema (u daljem tekstu: ODS)

##### II PREDMET UGOVORA

**Član 1.**

*Varijanta a)- za priključenje*

Predmet Ugovora je uređenje međusobnih odnosa ugovornih strana u postupku priključenja objekta Krajnjeg kupca na niskonaponsku distributivnu mrežu.

Predmetni objekat je .....*(namjena objekta)*.... i nalazi se na lokaciji *......(grad/općina i adresa)................................,* a bliži podaci o objektu se nalaze u Elektroenergetskoj saglasnosti, broj: ............................., izdatoj dana ..........., koja je data u prilogu i čini sastavni dio Ugovora.

*Varijanta b)– za povećanje priključne snage*

Predmet Ugovora je uređenje međusobnih odnosa ugovornih strana u postupku povećanja priključne snage objekta Krajnjeg kupca priključenog na distributivnu mrežu.

Predmetni objekat je .....*(namjena objekta)*.. i nalazi se na lokaciji *......(grad/općina i adresa)................................,* a bliži podaci o objektu se nalaze u Elektroenergetskoj saglasnosti, broj: ............................., izdatoj dana ..........., koja je data u prilogu i čini sastavni dio Ugovora.

**Član 2.**

*Varijanta a) - za priključenje*

U skladu sa uslovima iz Elektroenergetske saglasnosti iz člana 1. ovog Ugovora predmetni objekat se priključuje na distributivnu mrežu na naponskom nivou 0,4 kV, a odobrena priključna snaga iznosi ............. kW.

*Varijanta b)– za povećanje priključne snage*

U skladu sa uslovima iz Elektroenergetske saglasnosti iz člana 1. ovog Ugovora, za predmetni objekat priključen na distributivnu mrežu na naponskom nivou *..(35/10(20)/0,4)........* kV, odobreno je povećanje priključne snage u iznosu ............. kW, tako da ukupno odobrena priključna snaga iznosi ............. kW.

*Varijanta a)- za priključenje*

###### III NAKNADA ZA PRIKLJUČENJE

**Član 3.**

Naknada za priključenje iznosi:

|  |  |  |
| --- | --- | --- |
| Iznos bez PDV: | 0.000,00 | KM |
| Iznos PDV: | 0.000,00 | KM |
| Ukupan iznos: | 0.000,00 | KM |

 (slovima: .................... ................................................................KM)

###### Predračun naknade za priključenje je dat u prilogu i čini sastavni dio Ugovora.

Iznos naknade za priključenje je određen u skladu sa članom 45. Opštih uslova za isporuku električne energije, Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu, Odlukom o utvrđivanju iznosa prosječnih vrijednosti investicija elektroenergetskih objekata distributivne mreže i jediničnih iznosa naknada za priključenje krajnjih kupaca/proizvođača na distributivnu mrežu, Odlukom FERK-a o davanju saglasnosti Javnom preduzeću Elektroprivreda Bosne i Hercegovine d.d. – Sarajevo na jedinične iznose naknada za priključenje na distributivnu mrežu, Cjenovnikom usluga i drugim aktima JP Elektroprivreda BiH d.d.- Sarajevo

Porez na dodatu vrijednost je izračunat u skladu sa Zakonom o porezu na dodatu vrijednost („Službeni glasnik BiH”, broj 09/05, 35/05 i 100/08).

*Varijanta b)– za povećanje priključne snage*

###### III NAKNADA ZA POVEĆANJE PRIKLJUČNE SNAGE

**Član 3.**

Naknada za povećanje priključne snage iznosi:

|  |  |  |
| --- | --- | --- |
| Iznos bez PDV: | 0.000,00 | KM |
| Iznos PDV: | 0.000,00 | KM |
| Ukupan iznos: | 0.000,00 | KM |

 (slovima: .................... ................................................................KM)

###### Predračun naknade za povećanje priključne snage je dat u prilogu i čini sastavni dio Ugovora.

Iznos naknade za povećanje priključne snage je određen u skladu sa članom 45. Opštih uslova za isporuku električne energije, Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu, Odlukom o utvrđivanju iznosa prosječnih vrijednosti investicija elektroenergetskih objekata distributivne mreže i jediničnih iznosa naknada za priključenje krajnjih kupaca/proizvođača na distributivnu mrežu, Odlukom FERK-a o davanju saglasnosti Javnom preduzeću Elektroprivreda Bosne i Hercegovine d.d. – Sarajevo na jedinične iznose naknada za priključenje na distributivnu mrežu, Cjenovnikom usluga i drugim aktima JP Elektroprivreda BiH d.d.- Sarajevo.

Porez na dodatu vrijednost je izračunat u skladu sa Zakonom o porezu na dodatu vrijednost („Službeni glasnik BiH”, broj 09/05, 35/05 i 100/08).

*Varijanta samo za povećanje priključne snage na SN*

**Član 3a).**

U slučaju potrebe rješavanja imovinsko-pravnih odnosa za potrebe priključenja na distributivnu mrežu objekta Krajnjeg kupca koji se priključuje na mrežu,ODS je obavezan da riješi imovinsko - pravne odnose (pravo vlasništva i pravo služnosti) i sačini obračun troškova koji nastanu u postupku rješavanja imovinsko - pravnih odnosa (naknade vlasnicima ili posjednicima/ korisnicima, troškovi notarske obrade i troškovi poreza u skladu sa zakonom).

Krajnji kupac plaća 50 % troškova nastalih rješavanjem imovinsko-pravnih odnosa.

U roku od 15 dana od dana završetka postupka rješavanja imovinsko - pravnih odnosa, ODS će sačiniti obračun troškova i Krajnjem kupcu dostaviti fakturu.

###### IV USLOVI I NAČIN PLAĆANJA

**Član 4.**

Naknadu iz člana 3. ovog Ugovora Krajnji kupac će uplatiti u punom jednokratnom iznosu na račun JP Elektroprivreda BiH d.d. - Sarajevo, Podružnica „Elektrodistribucija“, ........*(naziv podružnice*) ....najkasnije trideset (30) dana od dana stupanja na snagu ovog Ugovora.

*stav 2) i stav 3) samo za slučaj povećanja priključne snage na SN*

Troškove nastale rješavanjem imovinsko-pravnih odnosa iz člana 3a). ovog Ugovora, Krajnji kupac će uplatiti u punom iznosu na račun JP Elektroprivreda BiH d.d.-Sarajevo, Podružnica „Elektrodistribucija“, *.....(naziv podružnice)*…….. najkasnije u roku od trideset (30) dana od dana izdavanja fakture.

Ako Krajnji kupac ne plati fakturu iz prethodnog stava ovog člana u roku dospijeća, ODS će obračunati zakonsku zateznu kamatu.

##### V ROKOVI

Član 5.

*Varijanta a)* - *za priključenje*

Priključak će biti izgrađen u roku ne dužem od 30 dana od dana ispunjenja obaveza iz ovog Ugovora i uplate naknade za priključenje.

ODS će priključiti objekat iz člana 1. stav 2) ovog Ugovora na distributivnu mrežu kada se završi izgradnja priključka i Krajnji kupac dostavi ODS-u sljedeće dokumente:

1. atest o ispravnosti električnih instalacija i/ili zapisnik o pregledu i ispitivanju elektroenergetskih postrojenja, uređaja i elektroinstalacija,
2. pravosnažno odobrenje za građenje za objekat ili potvrdu/stručno mišljenje nadležnog organa da za predmetni objekat, u skladu sa zakonom, nije potrebno odobrenje za građenje,
3. upotrebnu dozvolu, ako zakon propisuje obavezu pribavljanja iste,
4. zaključen ugovor o korištenju distributivne mreže, ukoliko korištenje distributivne mreže nije regulisano ugovorom o snabdijevanju električnom energijom,
5. zaključen ugovor o snabdijevanju električnom energijom.

Rok za priključenje objekta na distributivnu mrežu ne može biti duži od deset dana od dana ispunjenja uslova iz stava 2) ovog člana Ugovora.

U rok utvrđen u stavu 1) ovog člana ne računaju se zastoji u aktivnostima na koje ODS nije mogao uticati (odobrenja za trasu/lokaciju i za građenje elektroenergetskih objekata, rješavanje imovinsko-pravnih odnosa, pribavljanje saglasnosti za prokopavanje javnih površina i sl.), o čemu je ODS dužan pravovremeno obavijestiti Krajnjeg kupca.

Ugovorne strane su saglasne da se u slučaju nastanka okolnosti navedenih u prethodnom stavu ovog člana ili drugih opravdanih okolnosti koje sprječavaju ODS da izvrši obaveze iz ovog Ugovora u roku iz stava 1) ovog člana (npr. postupak javne nabavke i sl.), izradi aneks na ovaj Ugovor, kojim će se utvrditi novi rokovi ili novi tehnički uslovi priključenja sa novim rokovima ili raskine ovaj Ugovor.

*Varijanta b) – za povećanje priključne snage*

Priključak će biti prilagođen za novu priključnu snagu u roku ne dužem od .............. dana od dana ispunjenja obaveza iz ovog Ugovora i uplate naknade za povećanje priključne snage.

ODS će omogućiti Krajnjem kupcu korištenje priključka u skladu s novim tehničkim uslovima kada se završi prilagođavanje priključka i Krajnji kupac dostavi ODS-u sljedeće dokumente:

1. atest o ispravnosti električnih instalacija i/ili zapisnik o pregledu i ispitivanju elektroenergetskih postrojenja, uređaja i elektroinstalacija, za slučaj izmjena električnih instalacija ili elektroenergetskih postrojenja i uređaja,
2. pravosnažno odobrenje za građenje za objekat ili potvrdu/stručno mišljenje nadležnog organa da za predmetni objekat, u skladu sa zakonom, nije potrebno odobrenje za građenje, ako zakon propisuje obavezu pribavljanja istog,
3. upotrebnu dozvolu, ako zakon propisuje obavezu pribavljanja iste,
4. zaključen ugovor o korištenju distributivne mreže, ukoliko korištenje distributivne mreže nije regulisano ugovorom o snabdijevanju električnomenergijomi
5. zaključen ugovor o snabdijevanju električnom energijom.

ODS će omogućiti Krajnjem kupcu korištenje priključka u skladu sa novim tehničkim uslovima u roku od deset dana od dana ispunjenja uslova iz stava 2) ovog člana Ugovora.

U rok utvrđen u stavu 1) ovog člana ne računaju se zastoji u aktivnostima na koje ODS nije mogao uticati (odobrenja za trasu/lokaciju i za građenje elektroenergetskih objekata, rješavanje imovinsko-pravnih odnosa, pribavljanje saglasnosti za prokopavanje javnih površina i sl.), o čemu je ODS dužan pravovremeno obavijestiti Krajnjeg kupca.

Ugovorne strane su saglasne da se u slučaju nastanka okolnosti navedenih u prethodnom stavu ovog člana ili drugih opravdanih okolnosti koje sprječavaju ODS da izvrši obaveze iz ovog Ugovora u roku iz stava 1) ovog člana (npr. postupak javne nabavke i sl.), izradi aneks na ovaj Ugovor, kojim će se utvrditi novi rokovi ili novi tehnički uslovi priključenja sa novim rokovima ili raskine ovaj Ugovor.

**VI VIŠA SILA**

**Član 6.**

Ni jedna strana nije odgovorna za neispunjenje ugovorenih obaveza ukoliko je izvršenje tih obaveza spriječeno višom silom.

Pod višom silom se podrazumijevaju događaji i okolnosti koje se nisu mogle predvidjeti u vrijeme zaključenja ugovora, izbjeći ili otkloniti u toku realizacije istog i koje onemogućavaju izvršenje ugovornih obaveza, a pod uslovom da iste ne podrazumijevaju krivicu ili nemar ugovorne strane.

Pod događajima i okolnostima iz prethodnog stava smatraće se naročito: rat, poplava, požar, generalni štrajk i slični događaji.

Ukoliko dođe do pojave događaja i okolnosti koje se u smislu ovog Ugovora mogu smatrati višom silom, ugovorna strana koja se poziva na višu silu, je dužna na način koji je u datoj situaciji jedino moguć, odmah obavijestiti drugu ugovornu stranu o tom stanju i njegovim uzrocima, a najkasnije u roku od tri dana od dana nastanka više sile uputiti obavijest drugoj ugovornoj strani i pisanim putem.

Ugovorna strana koja se poziva na višu silu će nastaviti sa izvršavanjem svojih obaveza iz Ugovora sve dok je to u razumnoj mjeri izvodivo.

U slučaju nastupanja događaja i okolnosti koji se mogu smatrati višom silom u smislu ovog člana Ugovora, nemogućnost ugovorne strane da ispuni bilo koju od svojih ugovornih obaveza neće se smatrati razlogom za raskid ugovora ili neispunjavanjem ugovorne obaveze, ukoliko je:

1. preduzela sve potrebne mjere predostrožnosti i potrebnu pažnju, kako bi izvršila svoje obaveze u rokovima i pod uslovima iz ovog Ugovora i
2. obavijestila drugu ugovornu stranu o nastupanju više sile na način definisan u stavu 4) ovog člana Ugovora i preduzetim mjerama na otklanjanju štetnih posljedica dejstva više sile.

##### VII OSTALE ODREDBE

**Član 7.**

ODS je obavezan izvesti radove na priključenju u skladu sa uslovima iz izdate Elektroenergetske saglasnosti, tehničkim propisima i standardima, kao i tehničkim preporukama u elektrodistributivnoj djelatnosti JP Elektroprivreda BiH d.d.-Sarajevo.

**Član 8.**

U skladu sa Opštim uslovima za isporuku električne energije, novoizgrađeni i/ili izmješteni elektrodistributivni objekti potrebni za priključenje na distributivnu mrežu objekta Krajnjeg kupca, uključivo i brojilo električne energije, će biti knjiženi u stalna sredstva ODS-a.

Izuzetno, u stambenim ili stambeno-poslovnim ili poslovnim objektima u kojima je zajednički mjerni ormar smješten u unutrašnjosti zgrade ili su mjerni ormari ugrađeni po etažama, ODS nije vlasnik glavnog napojnog kabla od kablovskog priključnog ormara do mjernog ormara i glavnih napojnih (usponskih) vodova od kablovskog priključnog ormara do mjernih ormara sa brojilima koji su raspoređeni po etažama, kao ni zajedničkih mjernih ormara, niti mjernih ormara po etažama.

ODS preuzima sve obaveze eksploatacije, upravljanja i održavanja stalnih sredstava iz stava 1) ovog člana, izuzev kablovskih vodova, zajedničkih mjernih ormara i mjernih ormara po etažama iz stava 2) ovog člana, u skladu sa tehničkim i drugim propisima iz ove oblasti.

**Član 9.**

*Varijanta a)* - *za priključenje*

Ugovorne strane su saglasne da se nakon realizacije ugovorenih obaveza sačini i obostrano potpiše zapisnik o priključenju čime se potvrđuje da je priključenje izvedeno u svemu prema ovom Ugovoru i Opštim uslovima za isporuku električne energije.

Ukoliko se u toku izvođenja radova, izvrše manje izmjene tehničkih uslova priključenja u odnosu na ugovorene radove, sve izvršene izmjene se unose u zapisnik o priključenju.

*Varijanta b)– za povećanje priključne snage*

Ugovorne strane su saglasne da se nakon realizacije ugovorenih obaveza sačini i obostrano potpiše zapisnik o povećanju priključne snage, čime se potvrđuje da je priključenje izvedeno u svemu prema ovom Ugovoru i Opštim uslovima za isporuku električne energije.

Ukoliko se u toku izvođenja radova, izvrše manje izmjene tehničkih uslova priključenja u odnosu na ugovorene radove, sve izvršene izmjene se unose u zapisnik o povećanju priključne snage.

**Član 10.**

Ugovorne strane su saglasne da međusobna prava i obaveze koje nisu regulisane ovim Ugovorom rješavaju u skladu sa Zakonom o električnoj energiji u Federaciji BiH, Opštim uslovima za isporuku električne energije, te Pravilnikom o metodologiji za izračunavanje naknada za priključenje i definisanje rokova i uslova za priključak na distributivnu mrežu, Pravilnikom o mjernom mjestu i drugim aktima JP Elektroprivreda BiH d.d. - Sarajevo.

**Član 11.**

Ugovorne strane su saglasne da će u slučaju prouzrokovanja štete, u toku realizacije ovog Ugovora, drugoj ugovornoj strani istu nadoknaditi.

**Član 12.**

Ovaj Ugovor može prestati:

1. sporazumnim raskidom,
2. jednostranim raskidom, na način propisan zakonom i ovim Ugovorom i
3. nastupom drugih okolnosti za prestanak ugovora u skladu sa važećim zakonima.

Ovaj Ugovor može biti raskinut iz sljedećih razloga:

1. na osnovu sporazuma ugovornih strana,
2. jednostranim raskidom jedne od ugovornih strana u slučaju da druga ugovorna strana ne ispunjava obaveze iz Ugovora u utvrđenim rokovima i na utvrđeni način,
3. ako poslije zaključenja ugovora nastupe okolnosti koje otežavaju ispunjenje obaveza jedne od ugovornih strana,
4. drugih razloga u skladu sa važećim zakonima.

Pravo na raskid ugovora zadržavaju obje ugovorne strane u slučaju da jedna od ugovornih strana ne ispunjava svoje ugovorne obaveze.

Ugovorna strana koja pokreće postupak za raskid ugovora iz razloga navedenog u stavu 2) tačka b) ovog člana Ugovora, obavezna je prije podnošenja zahtjeva za raskid ugovora dostaviti pisanu opomenu drugoj ugovornoj strani o neizvršavanju obaveza sa dodatnim rokom za ispunjenje tih obaveza.

Dodatni rok iz prethodnog stava ovog člana Ugovora ne može biti duži od 30 dana.

U slučaju da ugovorna strana koja ne ispunjava obaveze iz Ugovora u utvrđenim rokovima i na utvrđeni način, ni u ostavljenom roku ne ispuni obaveze iz Ugovora, ovaj Ugovor se smatra raskinutim.

**Član 13.**

Raskidom ovog Ugovora ugovorne strane su oslobođene svojih obaveza, izuzev obaveze na naknadu eventualne štete.

U slučaju raskida ovog Ugovora, ODS je obavezan izvršiti povrat uplaćenog iznosa po ovom Ugovoru, u roku od 30 dana od dana raskida Ugovora, bez obračuna kamata.

ODS će zadržati dio uplaćenog iznosa na ime troškova nastalih realizacijom obaveza iz ovog Ugovoru do dana raskida Ugovora.

**VIII ZAVRŠNE ODREDBE**

**Član 14.**

U slučaju potrebe za povećanjem ili smanjenjem priključne snage, Krajnji kupac ima obavezu da podnese zahtjev za izdavanje nove elektroenergetske saglasnosti i zaključi ugovore, u skladu s Opštim uslovima za isporuku električne energije.

**Član 15.**

Sve eventualne sporove ugovorne strane će rješavati prvenstveno sporazumno u duhu dobrih poslovnih odnosa i uzajamnog povjerenja.

U slučaju spora koji se ne može riješiti sporazumno, ugovorne strane su saglasne da je za rješavanje istih stvarno nadležan sud u ................. *(sjedište Podružnice).*

**Član 16.**

Sve izmjene ovog Ugovora mogu se vršiti isključivo i samo uz pisanu saglasnost ugovornih strana.

**Član 17.**

Ovaj Ugovor stupa na snagu danom potpisivanja od strane ovlaštenih lica ugovornih strana.

**Član 18.**

Ovaj Ugovor važi do izvršenog priključenja objekta iz člana 1. ovog Ugovora na distributivnu mrežu.

**Član 19.**

Ugovor je sačinjen u dva (2) istovjetna primjerka od kojih svakoj ugovornoj strani pripada po jedan (1) primjerak.

|  |  |  |
| --- | --- | --- |
| ODS: |  | Krajnji kupac: |
| *(funkcija)* |  | za fizička lica |
|  |  |  |
|  *(Puno ime i prezime)* |  | *(Puno ime i prezime)* |
|  |  |  |
|  |  | za pravna lica*(funkcija)* |
|  |  |  |
|  |  | *(Puno ime i prezime ovlaštene osobe)* |
|  |  |  |
| Mjesto i datum: |  | Mjesto i datum: |
| Broj: |  | Broj: |